1. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.33232 της 12/24 Ιουλ.1950 Περί υποχρεωτικής Ασφαλίσεως εις ΙΚΑ κατά της ασθενείας των Συνταξιούχων του Ταμείου Ασφαλίσεως Μεταλλευτών. Έχοντες υπ’ όψιν : 1) Τας διατάξεις της παρ.3 του άρθρ.4 του Α.Ν.1022/1946, 2) τας διατάξεις των Α.Ν.852/1948 και 1367/1949, 3) γνώμην του Διοικητικού Συμβουλίου του Ιδρύματος Κοινωνικών Ασφαλίσεων διατυπωθείσαν εν τη υπ’ αριθ.60/23-550 αποφάσει αυτού και σύμφωνον γνώμην του Διοικητού του Ιδρύματος υποβληθείσαν ημίν δια της υπ’ αριθ.4921/678/14-5-1950 αναφοράς της Γεν. Δ/νσεως του ΙΚΑ, αποφασίζομεν: Άρθρ.1.-Ασφαλίζονται υποχρεωτικώς εις το Ι.Κ.Α. κατά της ασθενείας πάντες οι πάσης φύσεως συνταξιούχοι του Ταμείου Ασφαλίσεως Μεταλλευτών εφ’ όσον ούτοι διαμένουσιν εντός Κέντρου Ασφαλίσεως κατά τας διατάξεις της νομοθεσίας του Ι.Κ.Α. υπό τους κάτωθι όρους και προϋποθέσεις. Χρόνος ενάρξεως της ασφαλίσεως ορίζεται η 1 Ιουν.1950. Εισφοραί Άρθρ.2.-1.Το ποσοστόν της ασφαλιστικής εισφοράς δι’ έκαστον συνταξιούχον ορίζεται ίσον προς 5 % επί της εις αυτόν καταβαλλομένης συντάξεως, μεθ’ απάντων των επιδομάτων, προσαυξήσεων κλπ. 2.Υπόχρεως δια την καταβολήν εις το Ι.Κ.Α. των εισφορών είναι ο συνταξιοδοτών ασφαλιστικός Οργανισμός, όστις υποχρεούται καθ’ εκάστην μηνιαίαν πληρωμήν συντάξεων να παρακρατή τα αναλογούντα εις την ασφαλιστικήν εισφοράν ποσά και να καταθέτη ταύτα εις τα αρμόδια κατά τόπους Υποκ/ματα του Ι.Κ.Α. 3.Χρόνος καταβολής εισφορών ορίζεται η πρώτη εβδομάς εκάστου μηνός δι’ ολόκληρον τον μήνα. 4.Εισφοραί μη καταβληθείσαι εντός της προθεσμίας ταύτης επιβαρύνονται δια προσθέτου τέλους συμφώνως προς τας διατάξεις του άρθρ.23 ν.6298/34 ως ετροποποιήθη μεταγενεστέρως. Τα πρόσθετα τέλη βαρύνουν τον καθυστερούντα την καταβολήν των εισφορών ασφαλιστικόν Οργανισμόν. 5.Εις τους ασφαλιζομένους κατά τα ανωτέρω συνταξιούχους παρέχεται παρά του Ι.Κ.Α. ειδικόν βιβλιάριον, εν ω και δέον να γίνωνται παρά του συνταξιοδοτούντος Οργανισμού αι σχετικαί εγγραφαί καταβολής εισφορών ή εφ’ όσον ήθελε ζητηθή παρά του Ι.Κ.Α. η επικόλλησις εν αυτών ασφαλιστικών ενσήμων. Παροχαί Άρθρ.3.-1.Το Ι.Κ.Α. υποχρεούται όπως παρέχη εις τον κατά το άρθρ.1 ασφαλιζόμενον συνταξιούχον, ως και τα κατά το άρθρ.32 του ν.6298/34 μέλη οικογενείας, του λόγω γήρατος ή αναπηρίας συνταξιούχου, απάσας τας  εις τους ιδίους αυτού συνταξιούχους της αντιστοίχου κατηγορίας χορηγουμένας, κατά  νόμον παροχάς ασθενείας και υφ’ ας προϋποθέσεις, καθ’ ην διαδικασίαν και εις ην έκτασιν παρέχονται αύται. 2.Εις ην περίπτωσιν εκ των καταστατικών διατάξεων του συνταξιοδοτούντος τον ως άνω ασφαλιζόμενον παρά του Ι.Κ.Α. συνταξιούχον, Οργανισμού, προβλέπεται η χορήγησις παροχής τινός εκ των εν τη παρ.1 του παρόντος άρθρου οριζομένων, αύτη δεν καταβάλλεται υπό του Ι.Κ.Α. 3.Η υποχρέωσις του Ιδρύματος δια την χορήγησιν των κατά τ’ ανωτέρω παροχών άρχεται από της κατά το άρθρ.1 της παρούσης ενάρξεως της ασφαλίσεως και λήγει κατά τα δια τους συνταξιούχους του Ι.Κ.Α. ισχύοντα. Άρθρ.4.-Εφ’ όσον δεν ορίζεται άλλως δια της παρούσης, ισχύουν δια την πραγμάτωσιν της ασφαλίσεως των εν άρθρ.1 προσώπων αι σχετικαί διατάξεις της Νομοθεσίας του ΙΚΑ. 